Демис Руссос

Де́мис Ру́ссос (; ысын исеме — Артемиос Вентурис Руссос, ; 15 июнь 1946 йыл, Искәндәриә, Мысыр — 25 ғинуар 2015 йыл, Афина, Греция) — Греция йырсыһы. Ижади эшмәкәрлеге дауамында яҡынса 42 альбом сығарған.

 Биографияһы 
Демис Руссос 1946 йылдың 15 июнендә Мысырҙың Искәндәриә ҡалаһында тыуа, атаһы (грек милләтле инженер Джордж (Йоргос) Руссос) классик гитарала уйнай. Музыка мәктәбендә уҡығанда Демис гитарала, торбала, контрабаста һәм органда уйнарға өйрәнә. 1950-се йылдар уртаһында ғаилә Грецияға күсә.

1963 йылда Демис Руссос дуҫтары Вангелис һәм Лукас Сидерас менән бергә «Aphrodite’s Child» тигән төркөм ойоштора. 1968 йылда, Грецияла хәрби түңкәрелештән һуң, төркөм Парижға күсә, унда «Rain & Tears» тигән йыр менән уңыш ҡаҙана.

1971 йылда Демис Руссос төркөмдән китә лә үҙ аллы карьера башлай. 1974 йылда «Forever & Ever» альбомы менән билдәлелек яулай. «Happy То Be On An Island In The Sun» тигән йырлы сингл британ хит-парадында бишенсе юлға күтәрелә, әммә «Can’t Say How Much I Love You» йырҙың һәм «Souvenirs» альбомының түбән урындарҙа булыуы популярлыҡтың кәмеүе тураһында шаһитлыҡ итә. Әммә ныҡышмал йырсы британ «Тор 20»-һе үренә үҙе ижад иткән һәм башҡарған макси-синглы «The Demis Roussos Phenomenon» менән ҡайта. Шул уҡ йылды «When Forever Has Gone» тигән йыры икенсе урынды ала. Сиратағы «Kyrila» тигән ҙур синглы йәнә уңышһыҙ булып сыға, ул ҡырҡынсы урынға саҡ етә.

Яҙмаларының даланһыҙ булыуына ҡарамаҫтан, Руссос концерттарҙа бик уңышлы сығыш яһай, үҙенең ғәҙәти булмаған тенорын бик оҫта файҙалана. Етмәһә, сәхнә биҙәлешенә, кейемдәргә ҙур иғтибар биреп, Демис Руссос үҙе йырлай башлағансы уҡ тамашасының диҡҡәтен тарта.

Демис Руссостың ике балаһы була: ҡыҙы Эмилия — Парижда, улы Сирил Грецияла йәшәй, диджей булып эшләй, атаһының ижадын пропагандалайДемис Руссос о музыке и политике: Интервью Евгения Додолева // Москва 24. Демис дүрт тапҡыр өйләнә. Һуңғы ҡатыны Мари (Париждан француз ҡыҙы) исемле була.

Францияла (Нейиҙа) йорто була, ләкин йылдың күп өлөшөн Грецияла йәшәп үткәрәДемис Руссос на сайте peoples.ru.

Демис Руссос «Огненные колесницы» һәм «Бегущий по лезвию» тигән фильмдарға саундтректар яҙыуҙа ҡатнаша. 

«Мин нисек ябыҡтым» тигән китап яҙа.

1985 йылдың 14 июнендә (буласаҡ ҡатыны Памела менән) террорсыларға әсиргә эләгә. Был көндө Афинанан Римға осҡан Trans World Airlines американ компанияһының Boeing-727 самолеты Хизбулланың ике террорсыһы тарафынан баҫып алына, улар Яҡын Көнсығышҡа осорға бойора, шулай уҡ Израиль төрмәләренән 700 ливан тотҡонон сығарыуҙы талап итә. Террорсыларҙың Афина аэропортында тотолған өсөнсө әшнәһенә алмашҡа грек властары ҡотҡарған һигеҙ грек пассажиры араһында Руссос та була. Руссос был ваҡиғаны хәтерләргә яратмай, сөнки ул саҡта бер нисә көн буйы аманат булып ятырға тура килә. Әммә йырсыны ғәрәп илдәрендә бик яраталар, шуға террорсылар ҙа уға йылы мөнәсәбәт күрһәтә: сағыштырмаса һәйбәтерәк шарттарҙа тоталар, хатта автограф алалар, ләкин бер нисә көн уны үҙҙәренә йырларға мәжбүр итәләр. Йырсының гастролдәр менән һәм мәҙәни сараларҙа ҡатнашыу өсөн бер нисә тапҡыр Израилгә барыуыQuand Demis Roussos chantait en Israël  (фр.) ла, Израиль матбуғатына интервьюлар биреүе лә, хатта «Алтын Иерусалим»Demis Roussos — Jerusalem Of Gold // YouTube тигән бик билдәле йырҙы башҡарыуы ла ғәрәп илдәрендәге популярлығына ҡамасауламай.

1986 йылдың ноябрендә СССР-ға гастролгә килә, Что? Где? Когда? тигән телеуйындың тура эфирында ҡатнаша (Валентина Голубева командаһы уйнағанда).

2015 йылдың 25 ғинуарында Афина госпиталдәренең береһендә вафат була; был хәбәрҙе иғлан итеүҙе ғаилә 26 ғинуарға күсерә (халыҡтың иғтибарын ул көндө барған һайлауҙан айырмаҫ өсөн). Руссос 30 ғинуарҙа Афинаның Беренсе зыяратында — күп грек сәйәсмәндәре һәм мәҙәниәт эшмәкәрҙәре ерләнә торған маҙарҙа — ерләнәТолпы людей пришли попрощаться с великим греческим певцом Демисом Руссосом.

 Дискографияһы 
Aphrodite’s Child составында
 End of the World (1968)
 It’s Five O’Clock (1969)
 666 (1972)
Үҙенең альбомдары

 Fire and Ice (1971)
 Forever and Ever (1973)
 My Only Fascination (1974)
 Auf Wiederseh’n (1974)
 Souvenirs (1975)
 Happy to Be on an Island in the Sun (1976)
 Die Nacht und der Wein (1976)
 Kyrila (1977)
 The Demis Roussos Magic (1977)
 Ainsi soit-il (1977)
 Los super 2 LP (1977)
 Demis Roussos (1978)
 Universum (1979)
 Man of the World (1980)
 Roussos Live! (1980)
 Demis (1982)
 Attitudes (1982)
 Reflection (1984)
 Ballads (1984)
 Senza tempo (1985)
 Greater Love (1986)
 The Story of… (1987)
 Come All Ye Faithful (1987)
 Le Grec (1988)
 Time (1988)
 The Golden Voice of Demis Roussos (1988)
 Voice and Vision (1989)
 My Friend the Wind (1989)
 Insight (1993)
 Adagio (1994)
 Demis Roussos in Holland (1995)
 Oro (1995)
 Gold (1995)
 Immortel (1995)
 Too Many Dreams (1996)
 Best of Demis Roussos (1996)
 Serenade (1996)
 Colection Mi Historia (1997)
 Mon île (1997)
 Auf meinen Wegen (2000)
 Live in Brazil (2006)
 Demis (май 2009)

 Иҫкәрмәләр 

 Һылтанмалар 
 Биография Демиса Русоса 
 Интервью Александры Глотовой с Демисом Руссосом в рамках программы «Сегодня утром на НТВ»
Категория:Артистар псевдонимдары
Категория:Почётлы легион ордены кавалерҙары
Категория:Алфавит буйынса музыканттар
Категория:XXI быуат йырсылары
Категория:XX быуат йырсылары
Категория:Алфавит буйынса шәхестәр
Категория:Поп-фолк башҡарыусылар
Категория:15 июндә тыуғандар
Категория:1946 йылда тыуғандар
Категория:Искәндәриәлә тыуғандар
Категория:25 ғинуарҙа вафат булғандар
Категория:2015 йылда вафат булғандар